UPDATE ora 20:00: Judecătoria Braşov a decis arestarea preventivă a lui Stoetman Onno Anthonius şi a complicelui acestuia, G. Vişinel, pentru 30 de zile.

Stoetman Onno Anthonius, un cetățean olandez în vârstă de 57 de ani, a fost reţinut ieri în Braşov, de poliţiştii de la Biroul de Combatere a Criminalităţii Organizate.

Olandezul se stabilise în România de câţiva ani şi era angajat la o firmă străină.

După ce l-a cunoscut pe G. Vişinel, un tânăr de 20 de ani crescut prin centrele de plasament, olandezul a pus la cale un plan, pentru a putea profita de fratele mai mic al acestuia, G.G.V..

G.G.V. are 14 ani şi trăieşte în orfelinate de la o vârstă mică. Fratele lui, în care el avea încredere, i-a făcut cunoştinţă cu olandezul, iar acesta l-a invitat să-l viziteze la domiciliu. Acolo, copilul era abuzat sexual şi primea câte 20-30 de lei sau diverse bunuri (alimente, îmbrăcăminte), pentru a nu povesti nimănui cele întâmplate.

În iarna acestui an, cu ajutorul olandezului, fratele băiatului abuzat a depus o cerere la Protecţia Copilului, pentru a-l lua plasament pe cel mic. De fapt, victima urma să locuiască permanent în casa din Braşov a olandezului.

Recomandări „Mă gândesc la vot ca la o mutare de șah, nu ca la un bilet de dragoste”

Aici a fost găsit băiatul în noaptea de 07/08.03.2020, când poliţiştii BCCO au organizat o acţiune în fragrant delict.

Ieri, Stoetman Onno Anthonius. și G. Vişinel au fost reținuți pentru 24 de ore, iar Parchetul de pe lângă Tribunalul pentru Minori și Familie Brașov a formulat propunere pentru arestarea lor preventivă. Cei doi sunt acuzaţi de comiterea infracțiunilor de act sexual cu un minor, respectiv complicitate la act sexual cu un minor.

Judecătoria Braşov va decide în cursul zilei de azi dacă ei vor rămâne în arest.

În noiembrie 2018, Stoetman Onno Anthonius fusese condamnat de Tribunalul Covasna la 8 luni cu suspendare, pentru trafic de droguri de mare risc.

Citeşte şi:

Klaus Iohannis, un nou apel către populaţie: „Respectați, vă rog, restricțiile impuse de autorități! Staţi acasă!”

Testele rapide pentru COVID-19, fabricate de compania chinezească Bioeasy, nu sunt eficiente

Un producător de aspiratoare a proiectat în 10 zile un model de ventilator pentru bolnavii de coronavirus

PARTENERI - GSP.RO Acuzații GRAVE de sexism în cazul Simonei Halep! Gestul înjositor făcut de organizatorii de la Roma a stârnit furie pe net!

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 23 septembrie 2020. Fecioarele au o zi amestecată, cu tendințe puternice și atât de diverse